Javni poziv za učešće u Javnoj raspravi o nacrtu Zakona o izmjenama i dopunama Zakona o vinu

U skladu sa odredbom člana 15 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG”, broj 41/18), Ministarstvo poljoprivrede, šumarstva i vodoprivrede daje na

JAVNU RASPRAVU NACRT ZAKONA O IZMJENAMA I DOPUNAMA ZAKONA O VINU i upućuje JAVNI POZIV

građanima, privrednim društvima, preduzetnicima, nezavisnim i regulatornim tijelima, pravnim i fizičkim licima koja vrše javna ovlašćenja, državnim organima, organima državne uprave, organima lokalne samouprave, organima lokalne uprave, nevladinim organizacijama i drugim organima i organizacijama (zainteresovani subjekti), da se uključe u javnu raspravu i daju svoj doprinos u pripremi Nacrta zakona o izmjenama i dopunama zakona o vinu.

**Javna rasprava će trajati 20 dana od dana objavljivanja javnog poziva na internet stranici Ministarstva poljoprivrede, šumarstva I vodoprivrede,** [**www.mpsv.gov.me**](http://www.mpsv.gov.me)**, počev od 28.03.2025. godine, pa do 17.03.2025. godine.**

Zainteresovani subjekti svoje primjedbe, sugestije i prijedloge na Nacrt zakona o izmjenama i dopunama zakona o veterinarstvu mogu dostaviti na sljedećoj mail adresi:

**marija.krstic@mpsv.gov.me**

Dostavljanje primjedbi, predloga i sugestija vrši se na OBRASCU 4 – PRIMJEDBE, PREDLOZI I SUGESTIJE, koji je propisan Uredbom o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija (“Službeni list CG”, br. 41/18), koji je priložen uz ovaj poziv.

Ministarstvo poljoprivrede, šumarstva i vodoprivrede održaće **okrugli sto o Nacrtu zakona o izmjenama i dopunama zakona o vinu dana 04.04. 2025. godine u sali za sastanke u Privrednoj komori CG, ul. Novaka Miloševa 29, u vremenu od 10 do 12h**.

Nakon završene javne rasprave, Ministarstvo poljoprivrede, šumarstva i vodoprivrede razmotriće sve pristigle primjedbe, prijedloge i sugestije i nakon toga sačiniti i objaviti Izvještaj o sprovedenoj javnoj raspravi odmah nakon završetka javne rasprave